Hemverê polîtîkayanê şerî seba aştîyêka mendeye û demokratîke do 22’ê Temmuze de Amed de bi slogana “Şerî rê nê, hema nika muzakereya demokratîke û aşitîya bianore” mîtîngêk bêro viraştene.
Îdarekaranê Partîya Şaran a Demokratîke (HDP) û Partîya Herêmanê Demokratîkan (DBP) yê qezaya  Çinarî semedê tewrbîyayîşê mîtîngî ya ke do Meydanê Îstasyonî de bêro viraştene,  Çinar de vilawekî vila kerdî. Parlamentera HDP’yî ya Amedî Remzîye Tosûne, hemşaredarê Çinarî Necla Tamrişe û Bedrî Kaya  û endamê meclîsî zî tewrê xebate bîyî.
